Austrumu lopu gārnis
Austrumu lopu gārnis (Bubulcus coromandus) ir neliela auguma gārņu dzimtas (Ardeidae) putnu suga. Ģeogrāfisko variāciju nav. Tā tuvākais radinieks ir lopu gārnis (Bubulcus ibis), un austrumu lopu gārnis ilgstoši tika sistematizēts kā lopu gārņa pasuga. Sastopams Āzijas dienvidos un dienvidaustrumos un Austrālāzijā. Izplatīts tropu, subtropu un siltajos mērenā klimata reģionos.